वीरगन्जमा नेपाल उद्योग वाणिज्य सहासंघले मंगलबार गरेको जिल्ला तथा नगरस्तरीय उद्योग वाणिज्य संघहरुको राष्ट्रिय भेलालाई सम्बोधन गर्दै पूर्वप्रधानमन्त्री दाहालले निजी क्षेत्रले नाफा कमाउने, उत्पादन वृद्धि गर्ने र रोजगारी सिर्जना गर्ने विषयमा राज्यले सकारात्मक सोच नबनाएसम्म देश विकास नहुने धारणा राखेका थिए । ‘नाफा कमाउने उद्योगी व्यवसायीलाई सक्दो निचोर्ने प्रवृत्ति हटाउन आवश्यक छ,’ उनले भने, ‘कमी कमजोरी समीक्षा गर्दै समाधानतर्फ बढ्नुपर्छ ।’ उनका अनुसार लामो अस्थिरता पछि मुलुकमा पहिलोपटक स्थिर सरकार बनेकाले धेरै आशा, भरोसा र अपेक्षा छन् । छोटो समयमा ती आशा, भरोसा र अपेक्षा पूरा नहुँदा धेरैमा चिन्तासमेत छाएको उनले बताए ।
